
LIDER DI AVP, MR. MIKE EMAN: 


GOBIERNO MESTER 
PARA BBO NA FRONTERA 
Y BUSCA OTRO RUMBO! 


A HAYA PERMISO PA 
AMPLIA BEACH EXISTENTE 


EMBASSY SUITES 
BY HILTON ARUBA 
RESORT NO A PIDI 
PA BEACH PRIVA 


GOBIERNO A HACI 
‘LEVEL PLAYING 
FIELD’ DI BBO 
UN ‘CROOKED 
PLAYING FIELD’ 


PARLAMENTARIO, ING. MIKE DE MEZA: 
GOBIERNO NO POR 
DICIDI SIN TENE 
CUENTA CU PUEBLO 


MINISTER GEOFFREY WEVER: 
PROME KWARTAAL 
DI 2023 A CONOCE 
SUBIDA DEN 
IMPORTACION 

G 
erencia di Natura Developments, doño di Embassy Suites 
by Hilton Aruba Resort, ta mirando luz na horizonte pa 
cu e relacion y permisonan necesario di parti departamen- 
tonan di gobierno. Ta spera di por yega na un solucion den 
e dianan nos dilanti, pa bon di e proyecto, e inversion multi- 
miyonario y pa Gobierno di Aruba. 
Mester menciona cu e proyecto Embassy Suites by Hilton 
Aruba Resort ta un di e seis hotelnan di e tipo aki na mundo. 
Tradicionalmente, e hotelnan Embassy no tin camber mes 
grandi cu esun aki, pues ta catalog’e como suites y ta 
uza resort, cu ta trece cu ne tur sorto di bentahanan pa e 
huesped. Y door di menciona “resort” mes, semper a mara e 
proyecto na un beach, pa por cumpli cu tur e rekisitonan cu 
un tipo di acomodacion asina ta bin cu ne. 


E compania inversionista y desaroyado di e proyecto kier 
aclaria cu na ningun momento a pidi pa un “beach priva” 
manera cu kisas di forma eroneo por a compronde. Locual a 
pidi y a haya aprobacion p’e for di aña 2019 tabata pa amplia 
e beach chikito existente na otro banda di caminda di e hotel. 
A haya permiso y a construi un tunnel pa huespednan por 
yega na e beach tambe. E beach ta accesibel pa tur hende, 
tanto huesped, como publico general. E locual a haya acerca 
ta permiso pa por ofrece servicionan igual na tur otro hotel, 
pues por huur palapa, huur serbete, banda di bendemento 
di alimento y bebida. 
Di berdad cu e tardansa aki awo ta causando retonan pisa 
pa e proyecto, cu ya a conoce un tardansa di dos aña, debi 
na pandemia. Pues, ora a kere cu porfin ta keda cla y por 
ranca sali, awo ta confronta reto cu e beach acorda. Mester 
tene cuenta cu e tipo di tardansanan asina y falta di tuma- 
mento di decision tin consecuencia financiero pa henter e 
proyecto y su viabilidad! 


Kico falta 
Entretanto e hotel ta cla y a cuminsa ricibi huesped caba. 
Pero, for di e prome plan di negoshi, aproba pa Gobierno di 
Aruba y revisa pa tur departamento, entre otro DIP, semper a 
inclui e beach como parti di e proyecto. Consecuentemente, 
tur promocion di e hotel internacionalmente, a inclui e 
beach. Pero, e realidad ta cu ey no tin beach. Pues no ta 
cuestion cu lo kita nada, sino riba propio costo di Natura 
Developments, lo traha un beach riba cual por pone stoel, 
palapa y un beach bar pa ofrece servicio di huur serbete y 


alimentacion na e huespednan. Pero ya ta un aña caba cu 
a bati porta na tur departamento, na tur minister y pa un of 
otro motibo, a opta pa unanimamente boicotia e proyecto y 
pone e inversion na peliger! 


Tocante Embassy by Hilton 
Embassy by Hilton, ta un di e 18 marcanan lider den e 
mercado di Hilton, cu ta dedica na ofrece loke ta mas impor- 
tante pa e biahero. Servicio completo, accesibel y exclusivo 
ta loke e marca ta ofrece na biahero di placer y pa negoshi. 
Embassy Suites by Hilton ta number un den su clase, cu ta 
ofrece two-room suites, free made-to-order breakfast, open 
atrium, 24-hour fitness centers y complimentary evening 
reception. Embassy Suites by Hilton tin mas di 260 hotel y 
42 propiedad den desaroyo. 


Tocante Embassy Suites by Hilton Aruba Resort 
E compleho di construccion nobo di 8 piso y 300+ suites na 
Aruba, ta conta cu suitenan espacioso y exclusivo di Embassy 
Suites by Hilton, ekipa cu un sala apart, un camber priva y 
un minibar cu microwave, minifridge y koffiepot. E compleho 
ta brinda un espacio flexibel pa reunion di 6 mil pia cuadra, 
un spa di mas di 3000 pia cuadra, piscina den aire liber, un 
gym y casino, cu lo habri dentro di algun tempo mas. E hotel 
nobo ta ofrece un restaurant exclusivo, un bar y opcion di 
un grab-and-go dining pa un snack lihe. Huespednan tambe 
ta disfruta di servicionan exclusivo, cu ta inclui desayuno di 
cortesia prepara na bo gusto y recepcion anochi cu snacks 
y bebida. 


Contrario na tur otro Embassy Suites na mundo, den caso 
di Aruba, a debuta un hotel na nivel “upscale”, conoci como 
e “all-suite” Embassy Suites by Hilton na Aruba. Doño di e 
edificio ta Natura Development NV, cu a cera un acuerdo 
di operacion cu Hilton. E edificio di 300+ suite oceanfront 
Embassy Suites by Hilton Aruba Resort, ta marca e di dos 
hotel di Hilton riba nos isla y ta reenforsa e plannan continuo 
di expansion di e compania den Caribe. 


Ta for di aña 2016 caba a start cu preparacionnan y desde 
2018 e trabounan di construccion a cuminsa, planea pa a 
keda cla na 2021. Pero debi na pandemia y e medidanan di 
distanciamento social, a stroba e proyecto y a tuma por lo 
menos dos aña mas pa por a keda cla. 


A haya permiso pa amplia beach existente 


Embassy Suites by Hilton Aruba 
Resort no a pidi pa beach priva 

“S 
chandalig” ta un palabra na Hu- 
landes cu ilustra e acto cu go- 
bierno pa medio di Prome Minister Ev- 
elyn Wever Croes a haci, c’un carta cu 
gremionan a firma aña pasa, relaciona 
c’un rapport cu e titulo di “level play- 
ing field.” 


Gremionan a sostene e rapport aki cu 
a wordo formula pa dos experto pero 
siman pasa Prome Minister a sorprende 
gremionan, dor di bin dilanti den un 
conferencia di prensa, mustrando e 
carta aki, cu gremionan ta manifesta 
nan sosten y nan acuerdo cu e 7% di 
BBO na frontera. 
Segun Prome Minister, gobierno no por 
compronde e actitud di gremionan cu 
awor diripiente ta haci como si fuera 
nan no a sostene introduccion di e ley 
di BBO na frontera. 


Den un reaccion rapido gremionan a 
mustra cu ningun momento nan a bay 
di acuerdo cu introduccion di BBO na 
frontera y ora cu a bin tuma nota kico 
gobierno of Prome Minister y Minister 
di Financia a haci, mester a reacciona 
condenando e forma di procede di 
gobierno. 
Analisando henter e desaroyo, ta bisto 
c’un biaha mas, pa di tantisimo bes, 
Gabinete Wever Croes II, cu tanto ta 
pretende di ta para pa integridad, a 
bolbe confirma cu nan mes no ta kere 
den e vision aki ya cu loke gobierno a 
haci cu e carta di gremio, ta un acto cu 
ta contra tur regla di integridad. 


Den cierto sentido no solamente e ta 
un acto condenabel, e forma con kier 
a uza firma di varios representante di 
gremionan, hasta por wordo cataloga 
como un hecho coruptivo ya cu e acto 
aki tur esencia di loke nan Hulandes ta 
ser yama “valsheid in geschrifte.” 


E acto aki por wordo considera algo 
manera falsificacion di firma, un hecho 
cu ta castigabel pa ley, cosnan cu ta 
pasa cu frecuencia y pa cual hende a 
yega di bay prizon pa esaki ya cu loke 
gobierno a haci cu e carta di gremi- 
onan, ta di uza esaki pa hustifica un 
decision cu gobierno a tuma pero cu 
gremionan ningun momento a aproba. 


Na cualkier pais un gobierno cu ta para 
pa integridad manera Gabinete Wever 
Croes I y II ta pretende di ta sostene 
esaki, e tipo di accion aki, ta motibo pa 
un gobierno saca su conclusion ya cu 
e ta un maniobra hopi baho pa logra 
sosten di gremionan pa un medida cu 
tur hende ta bon na altura cu esaki 
lo bay afecta e poder di compra di 
ciudadanonan. 


Gabinete Wever Croes II tin urgencia 
pa pasa e ley di 7% di BBO na frontera, 
sin tuma na consideracion di e efecto 
negativo cu no solamente gremionan a 
trece dilanti pero tambe caminda Raad 


van Advies a papia di un desaster cu 
introduccion di e ley aki lo bira. 


Ta imposibel pa trata di convence 
pueblo y gremionan cu tin un “level 
playing field” pa tur hende sabiendo cu 
esaki no ta e caso, mientras cu Raad 
van Advies ta mustra net lo contrario y 
pa colmo e intento pa mal uza e carta 
di gremionan pa hustifica e medida aki, 
awor ta resulta den un intento di atraca 
pueblo haciendo uzo di un carta den 
forma robes pa hustifica esaki. 


No ta forma di falta respet pa gremi- 
onan, loke ta mas serio ainda no ta 
forma di manipula un pueblo cu a bin 
ta sufriendo formalmente caba bou di 
e actual gobierno. 


Pues lenguahe di gobierno papiando 
di crea un ‘level playing field’ despues 
di e acto ilegal y contra tur etica di 
siman pasa, e situacion cu por papia di 
dje awor ta cu tin un tipo di “crooked 
playing field.” 


Gobierno a haci ‘level playing field’ 
di BBO un ‘crooked playing field’ 

SUNDAY BRUNCH 


D 
urante e reunion di comision financiero-economico di Parlamento di 
Aruba cu gremionan comercial diabierna ultimo, a keda confirma cu e 
BBO na frontera ta bay ta devastador pa Aruba. Lider di Fraccion di AVP, 
mr. Mike Eman ta mustra cu tur e argumentonan cu a keda presenta a con- 
firma e ponencia di nos fraccion cu e ley di 7% BBO na frontera ta devas- 
tador pa Pueblo y Pais. P’esey e lider di oposicion, mr. Mike Eman ta urgi 
Gabinete Wever-Croes pa para e ley y busca otro rumbo ya cu nos pueblo 
NO por carga mas medida. 


Durante e encuentro e gremionan a mustra cu costo di bida ta bay aumenta 
dramaticamente. A pesar cu gobierno ta purba convence cu e efecto lo ta 
minimo, prijs lo subi pasobra den hopi caso e comerciante no tin otro 
opcion. Sea cu e no ta bin na remarca pa haya e 7% bek, of e tin cu hinca 
e 7% den e prijs door di e insiguridad y tardansa cu restitucion di parti di 
DIMP, of pasobra e tin cu financia e placa cu ta duna na gobierno di forma 
adelanta. 


Den mundo di turismo tin hopi preocupacion tambe pa e impacto cu esaki 
ta bay tin, segun Eman. Specificamente pa loke ta bay ta importacion di 
mueble y ekipo cu hotel y restaurant mester pa remodela y renoba. Fuera 
di paga un invoerrechten cu ya caba ta halto, awo lo mester paga e 7% di 
BBO na frontera, cual no por haya restitucion. Ta pone cu hotel y restaurant 
ta opta pa no renoba pasobra ta demasiado costoso y asina e producto 
turistico su calidad ta bay atras; loke a sosode caba den pasado bou di 
otro gobernacion di MEP caminda a aumenta invoerrechten y subi e costo 


Lider di AVP, mr. Mike Eman: 


Gobierno mester para BBO na frontera y busca otro rumbo! 


pa industria turistico. 
Fraccion di AVP a reuni tambe cu Aruba 
Jewelers Association. E cambionan cu ta bin 
cu e ley aki ta inclui un redoblacion di invoer- 
rechten riba joyas. Segun e Asociacion esaki 
lo ta funesto pa e comercio di joyeria den cual 
tin 300 pa 400 mama y tata di famia ta traha. 
Aruba lo no por competi mas cu otro isla. Y 
como cu nan prijsnan di benta ta fiha dor di 
nan supplier nan lo bai perde placa y hopi lo 
mester cera nan porta. 


Eman: “Tabata alentador pa scucha for di e 
propio sector comercial un sentido di soli- 
daridad y comprension cu costo di bida ta 
demasiado halto. Maske nan tin cu pas’e den 
e prijs, nan tambe ta sinti pa e consumidor.” 


Tabatin referencia na e hecho cu mester 
aumenta e reparatietoeslag pa pensionado, 
esunnan cu salario minimo, pensionado y 
riba bijstand, manera cu AVP a indica den su 
presupuesto alternativo aña pasa. Mas aleu, 
Eman ta kere cu mester ahusta e maximo cu 
un persona por gana pa haya reparatietoeslag 
for di 2.500 pa 3.000 florin, “pasobra ora cu 
el a wordo introduci den nos gobierno ta mas 
cu dies aña pasa.” Esaki tambe por a sinti 
comprension pe cerca representantenan di 
gremionan. “Locual nos a bin ta alerta pe cu 
practicamente mitar di nos poblacion no por 
alcansa e “bestaansminimum” tambe a wordo 
confirma pa un experto di cifranan nacional 
di estadistica den reunion”, mr. Mike Eman a 
expresa. 


Segun e lider di oposicion, practicamente 
tur gremio a expresa hopi preocupacion y ta 
confirma loke fraccion di AVP a bin ta bisa 
hopi luna caba, cu e BBO na frontera ta bay 
ta devastador. “Nos ta urgi gobierno pa para 
e ley aki pasobra e lo ta un ley cu conse- 
cuencia sumamente grave pa consumidor, pa 
comercio, pa turismo, pa economia en general 
y pa Aruba. Aruba no por carg’e, demasiado 
medida caba, nos tin cu bay otro rumbo.” Nos 
a prueba den nos Presupuesto Alternativa cu 
tin un otro rumbo, uno cu ta trece alivio, mr. 
Mike Eman a enfatisa. 

June 9 – June 12 


*Valid on retail sales of retail products only. Discount taken oﬀ of our list price. Sale pricing or other oﬀers that result in greater savings will supersede this oﬀer. Must 
surrender coupon at time of redemption. Cash value: 1/100 of 1¢. Oﬀer excludes previous purchases, gift cards, Multi-Purpose primers, Peel & Stick Paint Samples, 
Sketch Pad® Dry Erase Coating, ladders, spray equipment and accessories. Other exclusions may apply, see store for details. Valid at US/Caribbean/Puerto Rico Sher- 
win-William retail paint stores only.. We reserve the right to accept, refuse, or limit the use of any coupon. Oﬀer valid 06/9/2023- 06/12/2023. 


Your neighborhood Sherwin-Williams 
store is right around the corner. 


PAINTS&STAINS 
40% 
OFF 
* 


Plus30% off Supplies 


Sale prices starting at ƒ52.72 


N 
a su salida for di e reunion cu comision finan- 
ciero-economico di Parlamento a sostene dia- 
bierna mainta, e miembro di fraccion di Partido di 
Pueblo Arubano (AVP), ing. Mike de Meza, a ex- 
presa su preocupacion pa e ultimo desaroyonan y 
a mustra con Gabinete Wever-Croes no ta hibando 
un maneho caminda ta tene cuenta cu e pueblo. 


De Meza a comparti, cu manera lider di e partido, 
mr. Mike Eman a anuncia e dia prome, a bin cu un 
punto di ordo pa insisti cu e reunion mester tabata 
uno publico ya pueblo tambe por scucha kico ta 
e puntonan di e gremio comercial, pero tambe di 
esun sindical. 


Como reaccion na esaki, presidente di e comision 
financiero-economico, Raymond Kamperveen di 
RAIZ, a priminti cu e tambe ta sostene e pensa- 
mento ey lo pusha pa un reunion publico proximo 
siman. “Esey tabata sumamente importante pa 
nos,” de Meza a expresa, pasobra ta un discusion 
amplio y compleho y pueblo tambe mester sa kico 
ta bay tuma luga. 


De Meza: “Aki ta discutiendo un ley cu Raad van 
Advies a duna conseho negativo pasobra tin hopi 
buraco den dje y tin hopi problema cu e ley aki. 
Asina mes, gobierno ta insisti pa introduci e ley. E 
efecto negativo pa cu comercio y pa costo di bida 
lo ta hopi grandi.” 


Gremio ta premira un aumento di costo di bida 
cu sigur no ta bon mirando cu ya caba inflacion 
ta sumamente halto. E diferencia entre loke un 
famia di cuater mester pa biba y cuanto tin na 
entrada averahe, ta un casi 2 mil florin. Inflacion 
riba cuminda den e ultimo 12 pa 24 luna, ta un 
promedio di 11%. Aumento di prijs di awa y cori- 
ente di 30%, ta duna un inflacion di 17% den e 
sector aki. “Esaki ta sumamente halto,” segun e 
parlamentario. 


Pa loke tabata e reunion mes, e parlamentario a 
bisa cu tabata un discusion interesante. E preocu- 
pacion cu fraccion di AVP a bin ta trece dilanti, un 
biaha mas a keda refleha y ta comparti pa e gremio 
comercial. Den pasado, fraccion di AVP a sugeri pa 
soluciona esey cu un presupuesto alternativo cu 


Parlamentario, ing. Mike de Meza: 


Gobierno no por dicidi sin tene cuenta cu pueblo 


cual lo mester aumenta e reparatietoeslag y introduci incentivo pa contraresta e 
aumento di costo di bida, vooral pa esunnan cu tin un entrada abou. 


Tambe por a scucha di e echo cu gremio cada bes ta pidi pa sinta na mesa cu 
minister, pero no ta haya oido. Den gobernacion di AVP a bin cu “dialogo social” 
caminda ora di un cambio grandi den comercio, sector laboral, economico y/ 
of bida social na Aruba, tabata reuni di manera structural cu gremio sindical, 
comercial y ora cu tabata necesario, social pa discuti ahuste den ley. 


“Tabata tuma nan experticio y preocupacion na cuenta y traha hunto un ley 
cu un draagvlak grandi haciendo e cambionan necesario. Reforma di fondo di 
AZV, SVB, APFA tabata problema grandi cu a soluciona den dialogo participa- 
tivo. Asina tabatin mas reto cu a hereda ora cu a sinta na 2009 y nos a sa di 
sinta cu tur hende. Awe na 2023 bo no por kere cu bo por goberna y dicidi sin 
tene cuenta cu preocupacion di pueblo,” asina Parlamentario de Meza a conclui. 

Orario di servicio diabierna 16 juni 2023 


En conexion cu un reunion obligatorio pa su 
empleadonan, Banco Central di Aruba (BCA) ta 
informa cu e lo ta sera pa publico dia 16 juni entre 
8:30 di mainta pa 12:30 di merdia. BCA lo ta habri 
bek na e orario usual parti atardi entre 1:00 di merdia 
pa 5:00 di atardi. 


Aruba, 12 juni 2023 
Banco Central di Aruba 


D 
iabierna ultimo tabata un dia di hubilo den 
henter e pais Colombiano ora cu a bira con- 
oci cu soldat- y oficialnan di polis, a bin descubri 
e cuater rumannan cu ta perdi den e selva for di 
prome di Mei, ora cu e avion den cual nan tabata 
bayendo for di Araracuara pa San Jose del Gua- 
viare, a cay matando tres adulto cu tabata den e 
avion, incluso mama di e criaturanan. 
Na prome instante autoridadnan no por a haya e 
sitio exacto cu e avion a cay y a pasa varios dia 
prome cu por a localisa resto di e avion caminda 
a bin haya curpanan di e piloto, di mama di e 
cuater muchanan y un otro pasahero. 


Na momento cu oficialnan a yega na e sitio di 
accidente, nan no a haya curpa di e muchanan 


Cuater ruman Colombiano a sobrevivi 
un luna den selva di Amazona 


dunando indicacion cu nan ta na bida y cu nan a move di e sitio buscando 
un yega na cualkier luga pa haya ayudo. 


E cuater rumannan tabata e ruman muhe mas grandi di 13 aña Leslie 
Mucutuy, Soleiny Mucutuy di 9 aña, Tien Noriel Ronoque Mucutuy di 4 
aña y e ruman mas chikito di solamente 11 luna di edad, esta Cristin 
Neriman Ranoque Mucutuy. Oficialnan di ehercito a crea un tipo di 
circulo rond di e sitio di accidente y varios grupo a cuminsa expande 
e busca den diferente direccion caminda na algun sitio segun e dianan 
tabata pasando, a bin haya algun indicacion cu e criaturanan aki tabata 
bibo ainda y moviendo constantemente. 


Ningun instancia a perde speransa, ningun oficial di ehercito a pensa 
un rato pa pensa cu e criaturanan aki lo ta morto pero a sigui cu e 
esfuerso te cu diabierna ultimo, 40 dia despues cu e avion a cay, a bin 
topa cu e criaturanan den mal estado di salud. Nan a perde hopi peso, 
tabata formalmente dehidrata cu hopi pica di insecto riba nan curpa 
pero ainda cu gran animo y mesora a brinda e muchanan ayudo medico 
y tambe a cuminsa suministra nan cu alimentacion pa prepara nan pa 
hiba pa un hospital. 


Tanto diabierna atardi como den fin di siman, rond di e pais Colombiano 
e hecho cu a haya e criaturanan na bida, tabata e gran noticia mientras 
cu e muchanan a ser hiba hospital caminda nan a wordo interna pa sigui 
mas control y tratamento pa tur loke nan a ser someti na dje. 
Dios ta grandi y Dios ta cuida di su yiunan y den e caso aki tambe a 
gradici Dios pa su proteccion di e muchanan, cu den cierto forma sa 
caba con pa sobrevivi riba lo minimo pa loke ta alimentacion. 


Durante di e buskeda aki, a participa 150 personal di ehercito y cant- 
idad di boluntarionan indigena y e motibo pa sigui dilanti, tabata pa 
lastronan humano cu nan tabata haya den cierto zona. 


E operacion cu a haya e nomber di ‘Esperanza,’ tabata dificil riba algun 
dia pa motibo di e clima y e zona hopi yen di mata y otro creacionnan di 
naturaleza. 
Presidente di Colombia, Gustavo Petro diabierna na momento cu el a 
bin anuncia e hallazgo di e criaturanan  a señala entre otro: “La Madre 
sela los devolvio. Son niños de la selva y ahora sin niños de Colombia.” 

For reservations call +297 527 2399 or 
email rcaruba.guestrelations@ritzcalrton.com 


This Promotion Is Only Applicable On Father’s Day, June 18, 2023. 


FLAVORS TO SAVOR 
Indulge in Smoked Short Ribs with Diplomatico Reserved Rum and 
Pineapple BBQ Sauce accompanied with Green Apple Slaw, Charred Corn 
and Fire Roasted Garlic Potatoes. 


$92 per person 
June 18, 2023 
6:00 PM – 10:00 PM 


Cheers To Dad With Our Two Signature Cocktails At BLT Steak. 


BLT Rosemary 57 - $19 
Hendricks Gin, St.germain, Freshly 
Squeezed Lemon Juice, Rosemary Sprig. 


Japanese Old Fashion - $22 
Nobushi Japanese Whiskey, Ginger 
Simple Syrup, Orange Bitters. 


Father’s Day Feast 


A 
ruba como economia chikito ta impor- 
ta mayoria productonan cu cada un di 
nos ta cumpra den supermercado of tienda. 
E productonan ta yega Aruba via barconan o 
avionan di diferente paisnan y ta destina pa 
produccion y consumo local of exportacion 
via Freezone. 


Minister 
di 
Asuntonan 
Economico, 
Comunicacion y Desaroyo Sostenibel, mr. 
Geoffrey Wever, ta informa cu Oficina Central 
di Estadistica a publica informacion di 
cifranan di importacion y exportacion pa e 
prome kwartaal (“Q1”) di 2023. 


Den e prome kwartaal di 2023, e balor di 
productonan importa tabata Afl. 659 miyon. 
Di e suma aki, Afl. 623 miyon ta destina pa 
produccion y consumo local y Afl. 36 miyon pa 
exportacion via Freezone. E peso total a yega 
un total 163 miyon kilo di cual 161 miyon kilo 
ta pa produccion y consumo local y 2.5 miyon 
kilo pa exportacion. 


E data ta mustra un subida compara cu Q1 
di 2022 den e balor y peso. E balor di impor- 
tacion total a subi cu 94 miyon Florin, y e 
peso total a subi cu 3.5 miyon kilo. Den e Q1 
di 2022 e balor di importacion y peso tabata 
respectivamente 565 miyon florin y 160 
miyon kilo. E Q1 di 2023 tambe ta mustra un 
subida compara cu e Q1 di 2019, den balor 
y peso. Esaki ta un indicacion di e recupera- 
cion economico di Aruba. Den e Q1 di 2019 


Minister Geoffrey Wever: 
Prome kwartaal di 
2023 a conoce subida 
den importacion 


e balor di importacion y peso tawata respectivamente 534 miyon florin y 
155 miyon kilo. 


Analisis ta mustra cu e balor di importacion a subi cu 25% compara Q1 di 
2019, mientras den peso a subi cu solamente 3%. Esaki ta un indicacion 
fuerte cu aunke nos ta importa un tiki mas den peso, e balor di importa- 
cion a subi relativamente mas halto door di e impacto di prijsnan halto/ 
subiendo internacionalmente. 


E produccionnan alimenticio tabata e segmento mas grandi cu un balor di 
60 miyon den e total. Den esaki e top 5 di productonan tabata tipo di pan 
sin sucu etc., saus y preparacion pa saus, bebidanan sin alcohol, cerbes y 
biña di grape fresco. 


Ministerio di Asuntonan Economico, Comunicacion y Desaroyo Sostenibel 
ta monitor continuamente desaroyo di importacion y exportacion di 
productonan y su impacto riba economia di Aruba. Pa mas informacion 
over di cifranan di importacion y exportacion di nos pais por bishita e 
website www.cbs.aw 

P 
ober Nel a rabia masha hopi ora cu mi 
cuestiona su funcion nobo di comisario 
den WEB. Pa trankilisa su mes Nel a skirbi 
un avalancha di insulto y menasa riba su 
pagina di Facebook. Un hende a hasta co- 
menta pa Nel cuida su presion halto! En- 
joy e lectura… Anyways, loke a sorprende 
mi ta con el a sali na defensa di AVP cu e 
acusacion cu mi lo ta “un ladron di asien- 
to”. El a sorprende mi pasobra Nel a siña 
Sciencia Constitucional na Bestuursacad- 
emie na Tilburg (1972) y supuestamente 
Nel ta compronde e sistema parlamenta- 
rio. Pero en realidad ta completamente 
logico cu Nel ta defende AVP, pasobra MEP 
y AVP a horta e poder di pueblo pa nan 
mes, lagando pueblo sin autonomia y sin 
democracia. Ta solamente un ciego no por 
mira cu MEP y AVP a crea un sistema po- 
litico cu ta mina e bon funcionamento di 
nos parlamento, departamentonan di go- 
bierno y companianan estatal. P’esey e le- 
gado di MEP y AVP ta nada otro cu corup- 
cion institucional. 


MEP y AVP ta mina 
nos sistema parlamentario 
Nos Constitucion ta prescribi cu ta pueblo 
ta controla gobierno y ta aproba of desap- 
roba nos leynan pa medio di su parlamen- 
tarionan. Pero MEP cu AVP a horta e poder 
di pueblo pa garantisa cu parlamentari- 
onan no por controla e maneho di partido 
den gobierno. P’esey nos tin un stempel- 
parlement. Ta partido ta dicta e voto di 
parlamentarionan den Staten di Aruba. 
Ora cu un parlamentario no sigui e liña 
di partido e parlamentario por conta cu 
abuso di e poder enorme cu e partido a 
acumula. Djis puntra Marisol Lopez-Tromp, 
Mervin Wyatt-Ras of Daphne Lejuez kico 
nan experiencia tabata ora nan a sali for 
di MEP. 
Pero AVP no ta miho. Riba dia 17 di april 
ultimo AVP a orkesta un partijraad pa 
corona Benny Sevinger cu e bendicion di 
partido pa e keda den parlamento. Hasta 
un abogado di renombre manera Sjiem Fat 
a presta su mes pa sostene e show troci- 
endo e berdad. Tanten MEP y AVP ta keda 


alterna poder nunca nan lo permiti hopi 
espacio pa parlamentarionan pensa pa 
nan mes y vota segun nan consenshi. 


MEP y AVP ta mina 
nos aparato gubernamental 
E aparato gubernamental ta supose di 
traha na un manera rapido y bon pa brinda 
tur clase di servicio na nos ciudadanonan. 
Pero MEP y AVP a horta pueblo e posib- 
ilidad di disfruta di un servicio eficiente 
door di yena e aparato gubernamental cu 
nan compinchinan. E resultado ta cu hopi 
servicio no ta funciona na drechi. Djis mira 
DIP. Pa colmo MEP y AVP kier pa e proce- 
duranan den e aparato gubernamental 
keda malo, pa e ciudadano keda depende 
di e fabornan di un minister pa por 
ehempel un subsidio, permiso of tereno. 
E corupcion institucional aki a conduci na 
e corupcion personal y condena di Paul 
Croes pa soborno. E condena a caba di 
bira irrevocabel na februari ultimo. Dos 
luna despues hues den prome instancia ta 
dicta cu Benny tambe ta culpabel di corup- 
cion (soborno). Atrobe nos por a mira un 
caso na unda proceduranan no tabata 
transparente, causando hopi ciudadano 
pa busca e minister pa yuda nan, simple- 
mente pasobra e sistema no ta sirbi. Pero 
bao di maneho di MEP e corupcion ta 
sigui. Un estudio di Banco Central (CBA) 
ta indica cu corupcion a aumenta tur aña 
desde 2018. Na aña 2022 hopi ciudadano 
cu a participa a hasta admiti cu nan mes 
a paga soborno pa haya diferente servicio 
di gobierno. 


MEP y AVP ta mina 
nos sector semi-publico 
Esey ta trece nos na e sector semi-publico. 
Aki tambe MEP y AVP a haci un desaster. Na 
aña 2020 a sali un rapport cu ta mustra cu 
apesar cu MEP y AVP a haya mas cu trinta 
aña pa regla e profesionalismo di e sector 
semi-publico hopi di e organisacionnan 
no ta cumpli ni cu e exigencianan mas 
minimo di integridad. Realidad ta cu MEP 
y AVP a crea un draaideur (revolving door) 
pa funcionnan halto den nos pais. Asina 


nan ta mantene un monopolio riba poder, 
influencia y placa. P’esey cada bes cu un 
di nan gana eleccion ta cuminsa pone nan 
hendenan den posicionnan clave te ora 
cu nan perde eleccion atrobe. Nos tur por 
a mira con e AVP-ista prominente, Frank 
Hoevertsz, a haya su mes bes tras bes den 
un “persecucion politico” den man di MEP: 
na aña 1993 y 2002 riba instigacion di Nel 
Oduber mes y ultimo bou maneho di señora 
Evelyn Wever-Croes. Pero e porta mester 
keda draai y asina a toca e MEP-ista prom- 
inente, Anthony Rojer, pa bira director di 
UTILITIES NV. Robert Maduro mester a 
drenta den entre otro Fundacion Lotto pa 
Deporte. Tempo cu RDA NV tabata cay bao 
di e cartera di Evelyn Wever-Croes su primo 
Junior Croes mester a bira presidente di e 
hunta di comisario di RDA NV. Nel tambe a 
haya beurt den e wega aki. Prome pa bira 
comisario pa Setar NV y awo como comis- 
ario den WEB NV. Ta obvio cu aki nos no 
ta trata cu un coincidencia, pero cu otro 
ehempel di corupcion institucional. 


E corupcion institucional di MEP 
y AVP ta empobrece nos pueblo 
Finalisando ta bon pa nos realisa cu 
Friends & Family di MEP y AVP ta keda 
haya nan recompensa di nan partidonan. 
Ta hopi placa di pueblo ta bay na paga 
compinchinan. Tambe ta bon pa realisa 
cu e consecuencia di e practica aki di MEP 
y AVP ta e falta di disciplina financiero di 
nos pais y e empobrecimento di pueblo. 
Pa mantene poder MEP y AVP mester 
mantene pueblo bobo y floho. 


P’esey nos a lubida cu nos ta un pueblo 
trahado cu semper a lucha pa sali pa dilanti. 
MEP y AVP ta manda e mensahe na nos 
hubentud cu no ta importa si bo ta esforsa 
bo mes pa bo educacion, ni tampoco ta 
importante pa bo traha duro pa bo bay 
dilanti. Basta bo vota pa nan, nan lo take 
care di bo. E resultado final ta cu mita di 
nos hendenan ta cobra un salario minimo 
pa trabao di henter un luna, mientras Nel 
ta haya mas cu un salario minimo pa djis 
un par di ora di reunion. 


Mr. dr. Ryçond Santos do Nascimento (Miembro independiente di Staten di Aruba) 
Pakico Nel ta defende AVP: corupcion institucional 

N 
ada bao di cielo aki ta keda scondi. A yega 
tempo pa cuminsa drecha tur locual cu ta tro- 
ci. Gobierno no ta respeta e ley di comptabilidad. 
E ley ta bisa bon cla cu ki ora pasa 100 mil flo- 
rin mester bin un destaho publico. Sin un destaho 
publico e minister ta personalmente responsabel 
pa malgastamento di placa cu no ta di dje sino di 
pueblo. Un minister ta huramenta pa ta un sirbido 
di pueblo no pa ora e ta haya ta bon ta uza placa di 
pueblo pio ainda sin tin autorisacion di Parlamen- 
to. Esaki ta demostra cu no tin democracia aki na 
Aruba y nos ta den un estado di dictadura. Ehem- 
pel in na monton. 


E prome ehempel ta un ex-minister di turismo di 
partido MEP a cu firma un contract cu Tofanelli na 
aña 2009 pa un suma di $850.000,= sin ningun 
hende tabata na altura. A rek e asunto den e gobi- 
erno di partido AVP for di 2009 pa 2017 y den e 
periodo di gobernacion di partido MEP y partido 
RAIZ ta bin exonera e ex minister di e malgasta- 
mento di placa di pueblo di un suma di 2.1 miyon 
florin. E ley no por bay retroactivo pa algo cu a 
pasa den 2009 y scapa e ex minister di ta person- 
almente responsabel pa e suma aki. FASE ta un 
otro ehempel caminda Algemene Rekenkamer 
den un rapport a conseha pa laga haci un inves- 
tigacion penal pero ta dicidi tapa tur culpabilidad 
di e minister concerni. Pa exonera e minister ta 
core bay Parlamento y parlamentarionan, manera 
carne ta sigui e demanda di nan doño boca cera. Ta 
scapa atrobe otro minister di su responsabilidad. 
Den e caso di e fondo di turismo ta haci mesun 
cos. Aki nan nos por mira claramente cu minis- 
ternan ta haci doño di placa di pueblo y despues 
ta pidi Parlamento pa exonera nan di culpabilidad 
cu un forsa retroactivo. Continuamente mesun 
errornan ta wordo cometi y asina ta goberna nos 
isla manera un pais comunista. 


Awor a sali na cla cu miembronan di nos cuerpo 
policial no ta contento cu e bulletproof vest cu 
nan a ricibi. Aki nan tambe tin un procedura cu 
a bay robes. Segun nos tin entendi cu ta papia di 
un suma aki di mas di 600 mil florin y no tabata 
tin destaho publico cu a tuma luga. Un bestelling 


Eric Ras (Curpa): 


Aruba ta den un 
estado di dictadura 
ora gobierno no ta 
respeta leynan vigente 


cu a tuma luga den 2022 y despues di casi un aña a ricibi e mercancia. Minister 
di husticia mester a tene un destaho publico pa compra di e bulletproof vest y 
permiti companianan (3) cu ta encarga cu arma di candela participa na e bid 
aki. Nos por mira cu akinan atrobe e minister di husticia ta trapa riba nos ley di 
comptabilidad. Como minister di husticia e mester lo por sa miho. No ta tarea 
tampoco di nos cuerpo policial bay riba mercado internacional y pidi un oferta. 


Segun nos por a compronde cu a haci uzo di Sport Caribe un oferta pa despues 
nan bin cu nan oferta cual sigur no ta bon. Ora ta trata un suma halto asina 
mester tin un destaho publico. Ta pone un buzon y ta laga esnan cu kier bid tira 
nan envelop aden y despues ta haci’e publico ken a gana e bid. Asina nos por 
a compronde ta locual cu a pasa tambe cu e uniform di polis cu a tarda basta 
tempo prome cu nan a yega. Aki tampoco tabata tin un destaho publico pa e 
suma di mas cu 1 miyon florin. Mester laga haci un investigacion riba e asunto 
aki. E mesun compania cu a ordo e uniform cu no ta sirbi, ta ordo e bulletproof 
vest y awor un otro uniform pa cuerpo policial. Ta basta. 


Aruba no por sigui den e direccion cu nos ta bayendo paso no tin respet pa nos 
leynan y gobernantenan ta haci como sifuera cu nan ta doño di Aruba. Asina bo 
trapa riba nan dede nan kier rabia. Partido Curpa den gobierno lo trece cambio 
den nos leynan y lo aumenta e añanan di castigo pa asina tur cu haci malo lo tin 
cu paga p’e. E ley di enrekisimento no tin un castigo di 4 aña of mas y ‘pesey no 
por detene esun responsabel. Laga nos mira si nos parlamentarionan supuesta- 
mente Cristian lo pidi pa un investigacion y no core vota pa exonera e minister. 
Como gobernante bo ta sirbido di pueblo y bo a hura pa administra placa di 
pueblo y no pa haci doño di dje. Ta basta cu gañamento. E mentirosonan no ta 
hereda e reino di Dios. Esaki ta tempo cu Dios lo saca tur cos scondi na luz di dia. 
Partido Curpa ta keda e unico alternativa. 

D 
iasabra den oranan di mainta alred- 
edor di 11’or un Hyundai Getz a bolt- 
er altura di Gasparito.  Polis cu a yega 
na e sitio a constata cu no tin mester di 
Ambulance, pues niun hende a resulta 
herida. Dos auto tawata envolvi, un Ford 
SUV y e Hyundai Getz cu ta esun cu a 
bay bolter. 


Locual nos por a compronde na e sitio, e 
auto Ford tawata bayendo direccion nort 
momento cu e la hay’e confronta cu e 
Getz biniendo zuid. Aki ta unda e Getz lo 
a medio dal e pa despues perde control 
y bay bolter.  E dama chauffeur na stuur 
di e Ford tawata hopi spanta y mester a 
dun’e poco awa cu sucu. Polis di trafico 
a presenta pa atende cu e caso. 


Velocidad halto posibel causa: 


Hyundai Getz a bolter na Gasparito 

D 
iadomingo mey anochi polis a bay haci un control altura di un high rise hotel, unda cu for 
di oranan mas trempan algun empleado a mira algun hoben haciendo sospechoso.  Locual 
cu esnan a mira, lo ta cu e 3 hobennan lo tawata cana wak e autonan, of buscando cos pa hor- 
ta. Sea por tawata pa horta un auto mes, of si haya un auto habri horta cos for di paden di dje. 


Polis a logra topa cu nan, y a wanta tur tres. Pues no a haya nada ariba nan, pues ya no tin 
algo pa por a detene nan. Si agentenan a hala nan atencion, pa e biaha aki. Ultimo dianan 
ladronicia di auto a lanta cabes, pues sea alerto y ki movecion straño bo mira avisa polis 
mesora door di yama e number 100. 


D 
iadomingo 
mey 
ano- 
chi polis y ambulance a 
bay un adres na Hooiberg, 
unda cu un hende homber 
lo a wordo herida. Lo tawa- 
ta trata aparentemente di un 
problema entre un homber 
cu un muhe, y dado momen- 
to e muhe lo a corta/hinca 
e homber. Ambulance a pre- 
senta pa atende cu e homber, 
mientras e agresor a wordo 
deteni y transporta pa warda 
di Sta Cruz. 


Polis a stop algun hoben cu probablemente 
lo tawata bay horta banda di hotel 


Homber 
corta door 
di un muhe 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iasabra den oranan di atardi polis y ambulance a wor- 
do avisa di un accidente di scooter, esaki lo a sosode 
na Paradera direccion Roncado. Na yegada di polisnan ber- 
dad nan bin topa cu algun persona, rond di e manehado di 
e scooter.  


Pa un of otro motibo, e manehado a perde control y bay dal 
contra un cura di cas. E parti “bon” di e accidente tawata cu 
e cura di e cas no ta di bloki, pero mas bien di algun palet di 
palo y palet di plastic. Paramediconan na yegada despues di 
a papia cu e manehador a saca e brancard y despues a sali 
direccion Hospital. 
Polis na e sitio a tuma dato. 


D 
iasabra anochi varios unidad policial a bay un adres na 
Pos Chikito, unda cu un problema di bisiña a bay com- 
pletamente for di man unda un homber a ricibi un bloki den 
cabes. Tawata diasabra anochi, cu polisnan mester a atende 
cu caso di problema di bisiña, unda un di nan a wordo gedal 
cu un bloki y esaki a core bay busca ayudo. Segun nos a 
compronde lo por ta trata di un golpi serio na su cabes. 


Problema serio entre bisiña: 


Un persona a ricibi bloki den cabes y 
polis a wordo ataca door di e agresor 


Scooter a bay dal contra cura di cas na Paradera 


Polis na yegada a topa cu un homber agresivo, e lo ta esun 
cu a dal e otro cu e bloki. Momento cu polis a bay pa atende 
cu ne, e lo a pasa man of tawata tin un shobel y a menasa di 
uza esaki contra e agentenan. Mester a busca un manera pa 
drenta esaki, pero asina mes e la logra destrui bentana di e 
transportwagen.  


Ambulance, slachtofferhulp y tambe departamento tecnico di 
polis a wordo pidi na e adres. Na final, pa tur e agresivo cu e 
tawata e la wordo deteni y transporta pa warda. Kico ta raiz 
di e problema no tawata duidelijk e momento eynan. 

D 
iasabra merdia polis a bay pura pabou di e rotonde nobo 
di Tanki Leendert o sea Watty Vos Boulevard direcci- 
on Ponton. Eynan un Mitsubishi Lancer mester a acciden- 
ta. A resulta cu e vehiculo aki lo a wordo horta, for di un 
supermercado situa den Driemasterstraat.  Segun informa- 
cion, aparentemente un señora lo a baha na Tololo Super- 
market y di eynan un homber probablemente ariba un bici- 
cleta a yega y pasa man pa e Mitsubishi Lancer. No ta conoci 
si e yabi a keda den e vehiculo cu por a facilita e ladron di 
auto e trabou. Mesora cu e acto aki a tuma luga a bati alar- 
ma. Durante cu e ladron tawata bezig ta huy cu e vehiculo 
e la dal un Volkswagen color preto. Chauffeur di e Volkswa- 
gen a sigui su tras, pero segun e mes a conta nos cu cautela 
paso no sa si e persona por tin un arma ariba dje. 


Testigonan/Chauffeur di e Volkswagen 
Na e sitio unda e auto a boks, un testigo a conta con e ta 
bayendo direccion Ponton y ta mira con e Mitsubishi Lancer 
horta a bula di e otro banda y bin den direccion contrario. 
Chauffeur di e Volkswagen cu tawata tras di e auto cu a dal e 
a bay bira, y segun e la conta e ta wak con un homber hoben 
“bon bisti” a baha core bay direccion nort y desaparece.  


Pues e ladron di auto a maniobra of a haci esaki pa malo, 
momento cu e tawata bayendo rotonde nobo di Tanki 


Leendert ta hala na su man robes y subi e berm (separa- 
cion di caminda). Aki e ta ranca un palo di luz completa- 
mente bay cay otro banda halando na su man robes contra 
e trafico contrario pa despues baha laga e auto cendi y 
core bay. Polisnan cu a yega algun minuut despues ta haya 
un Mitsubishi Lancer cu e motor cendi y completamente 
destrui y banda di e dje e Volkswagen color preto cu sla na 
banda drechi. Polis di trafico mester a presenta pa atende 
cu e caso mientras un otro patruya a bay e supermarket den 
Driemasterstraat pa haya mas informacion.  


Joyriding Team tambe a wordo poni na altura, investigacion 
mester bay saca afo ken e ladron ta y unda pa hay’e.  


D 
iasabra den oranan di atardi polis y ambulance mester a 
bay un adres na Paradera. Esaki tawata relaciona cu un 
caso di maltrato. Ambulance cu a yega prome a keda warda 
un rato pa bay hunto cu e patruya e adres corecto. Na yega- 
da di tanto polis y ambulance nan a bin topa cu un cabayero, 
cu un posibel fractura na su brasa drechi. 


Na e sitio agentenan lo a wordo informa di locual a sosode, 
esta cu un of mas hende lo a yega y maltrata e homber pa 
despues bay mesora. Paramediconan a yuda e homber subi 
e ambulance pa asina wordo atendi. 


Polis a tuma e datonan y a splica nan e procedura pa haci 
denuncia di maltrato contra esnan culpabel. E motibo ta 
desconoci. 


Brasa fractura despues di maltrato 


E la baha core bay: 


Ladron a horta Mitsubishi 
Lancer y ta kibra esaki 
ariba Watty Vos Boulevard 

E 
aña aki Guardian Group Fatum 
a celebra su di 9 edicion di My 
Guardian Group Walk & Run. Un diado- 
mingo mainta tempran na unda cu bo 
por a mira y sinti un ambiente di com- 
petencia y pasion pa e deporte entre 
e participantenan. E evento a inicia na 
momento cu sra. Michelle de Groot di 
Guardian Group Fatum, a los e tiro di 
salida di e 10km Run y Sra Barbara Po- 
chettino a saca e 6km Run sigui pa e 
Walkersnan. Guardian Group Fatum a 
entrega 3 check di Awg. 3000.00 na 
3 diferente instancia cu ta traha in- 
cansabel pa nos comunidad: Respaldo 
(Salud Mental), Cas Marie (Pasa dia pa 
Persona cu Demencia) y Sportz4U (un 
“training academy”cu ta disciplina nos 
hobennan pa haci deporte. 


Cada un di e instancianan a keda suma- 
mente agradecido pa ricibi e donacion 
aki y pa asina sigui eherce nan trabou 
y yuda comunidad. 


E ganadonan absoluto masculino y 
femenino 6 KM ta Christian Pereira 
y Pauline Vackier. Ganadonan abso- 
luto masculino y femenino 10KM ta 
Alexander Hodge y Lana Gobert. 


My Guardian Group Walk & Run a 
reparti e premionan pa e coredonan 
como lo siguiente: 
Den 6 categoria di edad masculino 
6KM y 10KM y special pa masculino 
6KM U20. A rifa pa 12 gift certificates 
pa Cortesia di Ling & Sons na balor di 
Awg. 100,00 entre tur e participan- 
tenan. 


Resultadonan ta ariba facebook di 
Guardian Group 
https://results.sporthive.com/ 
events/6967901740257675776 


Premionan pa ganadonan absoluto 
masculino y femenino 6km: 
• Ticket Curaçao, incluyendo registra- 
cion pa My Guardian Group Walk & Run 
diadomingo 29 di October 2023 


Premionan pa ganadonan absoluto 
masculino y femenino 10km: 
• Ticket Curaçao, incluyendo acomoda- 
cion pa 2 anochi y registracion pa My 
Group Walk & Run 
diadomingo 29 di October 2023. 


Nature Discount a duna 4 basket regalo 
cu articulonan saludabel pa e 4 overall 
winners. 


Guardian Group Fatum ta gradici tur 
persona y tur e instancianan cu a 


contribui pa por a realisa e exitoso Walk 
& Run Aruba 2023. Un danki grandi na 
KPA, Rode Kruis, ALBO, Motor Unit, 
IBISA, Scouting Aruba, Total Cleaning 
y Aruba Triathlon Association pa saca 
y guia e careda cu siguridad y tambe 
pa tene e ruta limpi pa tur participante. 


Sportz4U, White Sharks baseball Team, 
Animal Rights, Nine Lives Foundation a 
zorg pa e 3 waterposten y na tur cole- 
ganan di Guardian Group cu a yuda 
boluntariamente cu e proyecto di 
Guardian Group Walk and Run Aruba. 
Last but not least nos patrocinadonan 
Ling & Sons, Smith & Dorlas, Gatorade 
y Nature’s Discount, Danki na boso tur 
pa e aporte valioso cu a haci e evento 
aki un bes mas exitoso! 


Guardian Group cu su di 9 edicion di 
My Guardian Group Walk & Run Aruba 

P 
rome Minister Evelyn Wever-Croes hun- 
to cu Minister Endy Croes a ricibi Brainer 
Lampe, Gerald Moretta y Disjondrick Jacobs 
pa asina entrega nan un reconocemento pa 
nan hazaña inmenso durante Ronde van Aru- 
ba, cu ta e evento di careda mas grandi di 
Aruba. E atletanan Brainer Lampe y Gerald 
Moreta a haci Disjondrick su soño bira un re- 
alidad pushando su race cart durante full e 
trayectoria. 


Prome Minister a indica cu pa Gabinete Wever- 
Croes, inclusion ta un prioridad, y cu ta bunita 
pa wak con e atletanan aki a duna tur di nan 
mes pa asina haci e soño di Disjondrick, cu ta 
un hoben cu ta sufri di Celebral Palsy, y no por 
move riba su mes, un realidad. Actonan asina 
ta merece wordo reconoci, y pa e motibo aki, 
Prome Minister y Minister di Deporte a invita 
nan hunto cu Disjondrick, riba fecha natal di 
Disjondrick pa duna nan e reconocemento 
bon mereci. Tambe a tuma e oportunidad 
di canta happy birthday pa Disjondrick, den 
compania di su atletanan. 


E atletanan Brainer y Gerald, a expresa di 
ta hopi emociona cu e reconocemento aki. 
Pa nan training hunto cu Disjondrick ta algo 
normal, pero pa mira cu mas hende y minis- 
ternan ta reconoce e acto aki, ta duna nan 
un sentimento di gratificacion y estimulo pa 
sigui pusha y duna tur di nan mes pa continua 
cu e deporte importante aki. 


Pa nan esaki tabata un experiencia nobo y 
unico y e sentimento di yega den ekipo te final 
tabata uno hopi emocional. E idea di esaki a 
bin di Disjondrick mes pa mustra tur hende 
cu limitacion fisico no mester ta un imped- 
imento pa logra metanan asina, y manera 
Disjondrick mes ta bisa “nada ta imposibel”. 


Prome Minister ta sumamente orguyoso di e 
Brainer y Gerald pa cumpli cu Disjondrick su 
deseo pa mustra comunidad di Aruba cu no 
ta importa ki limitacion un persona por tin, si 
bo tin un ekipo bo tras, tur cos ta posibel. 


Gobierno ta duna reconocemento na 
Brainer Lampe, Gerald Moretta y Disjondrick Jacobs 


Pa logra nan meta durante Ronde van Aruba 

A 
leysha Macea ta un atleta hoben cu a cum- 
insa e disciplina di taekwondo na comien- 
so di aña 2020, pa medio di un convocatorio 
di Comite Olimpico Arubano. El a participa na 
varios disciplina deportivo y a uni na e aca- 
demia di Tiger Taekwondo Academy bao guia 
di master di e seleccion nacional Teo Rodri- 
guez. 


Desde 2020 Aleysha a sigui practica na tur 
training y a avansa poniendo su talento crece 
mas ainda. Tin cu menciona cu e maestro Teo 
Rodriguez a pone tur esfuerso den e desaroyo 
di e talento, disciplina y dedicacion di Aleysha, 
cu a cuminsa cu 11 aña cu su deporte stima. 
Den su prome campeonato nacional el a saca 
oro y a bira e miho cadet. Despues el a gana 
varios otro campeonato nacional cu resulta- 
donan excelente. 


Den e campeonato di Impact Taekwondo el a 
gana medaya di oro. 
Durante di Tiger su Gala di aña el a gana 
medaya di Oro den Poomsae, Kyrugui y miho 
Cadete. Na aña 2022, Aleysha a bira e miho 
atleta Cadet Nacional y Internacional. Esaki ta 
debi na su participacion exitoso na torneonan 
internacional manera e Panamericano di 
Panam Serie Santo Domingo (Plata), Panam 
Serie Costa Rica (Brons), Campeonato di 
Colombia ( Brons), Campamento na Mexico 
y Pensilvania el a gana medalla di oro y miho 
atleta. Pa 2023 den e Panam Serie Costa Rica 
el a gana brons y den e US OPEN e medaya di 
Oro. Den 3 aña el a logra e posicion di un di e 
miho cadetnan di Aruba. 


Directiva 
di 
Tiger 
Taekwondo 
Academy 
consistiendo di Masternan Teo Rodriguez y 
Jason Ridderstaat ta gradici e directiva di 
Comite Olimpico Arubano pa a recomenda 
un atleta asina completo cu ta demostra cu 
esfuerso y disciplina ta e secreto pa logra tur 
soño cu exito. Esaki ta e mensahe tambe di 
Aleysha pa tur hoben di Aruba. 


Potretnan: Demian Gibbs Photography 


Aleysha Macea atleta orguyo 
di Tiger Taekwondo Academy 

M 
anera custumber na final di tem- 
porada Landamento Artistica tin 
su Campeonato Nacional. E idea ta cu 
tur miembro di club ta participa di esun 
mas chikito te esun mas grandi. A tene 
e competencia aki over un duracion di 
2 dia cu 3 sesion. mester bisa cu un pu- 
blico grandi a presenta pa disfruta di 
e varios rutinanan. Un danki grandi na 
tur e hues y boluntarionan cu sin nan 
lo no ta posibel pa organisa un evento 
asina grandi. 


E seleccion cu ta preparando pa biaha 
pa El Salvador aki dos siman tambe 
a presenta nan rutinanan y mester 
bisa cu pa prome biaha Aruba lo bay 
competi cu un ACRO TEAM. Esaki ta 
un evento nobo, na unda e atletanan 
mester haci acrobacia. E ta un rutina 
hopi espectacular y cu hopi riesgo. 
Durante e luna di April nos atletanan 
tawatin un Campamento cu un coach 
internacional, sr. Victor Cana cu ta un 
atleta olimpico di Artistic Gymnastic y 
actualmente e ta e Gymnastic coach 
e team di Landamaneto Artistica na 
USA. Despues di esaki nos atletanan a 
sigui training cu e Artistic Gymnastic 
coach di Aruba mes, sr. Jimmy Palma.E 
training aki ta un parti integral awendia 
den e deporte di Landamento Artistica. 


Alabes kier informa cu lo bay tin 
summercamp durante e temporada 
di vakantie grandi na unda tur mucha 
homber y mucha muhe por participa. 
E unico rekisito ta cu e mucha mester 
por landa den awa hundo. 


E resultadonan ta como lo siguiente: 
Beginners: 
1. Tahnee Felicina 
2.Aliyah Croes 
3.Ella Gomes 
4. Amaya Verdugo 
5. Khloë Guanipa 


Novice: 
1.Joslyn Velasquez 
2. Ninziah Alexander 
3. Isabela Vasco 
4. Camila Pinillos 
5. Luisa Pinillos 


Intermediate: 
1. Kaylie Eman 
2. Zoë Olmtak 


12 & under: 
1. Khloë Rafini 
2. Nalini Lopez-Henriquez 
3. Sydelle Lopez-Henriquez 
4.Vitali Inocencia 
5. Katherine Merruweather 
6. Zaria Wester 
7. Victoria Henriquez 


Youth Agegroup: 
1. Xia Rodriguez 
2. Xiana Hoo 
3. Daniela Muñoz 
4. Kendra Simon 


Interesa? 
AAF tin un club miembro cu ta 
Barracudas Artistic Swimming, cu 
desde 1974 a introduci e comunidad 
di Aruba na e bunita deporte di landa- 


mento artistica, cu e meta principal 
pa brinda atletanan oportunidadnan 
pa desaroya y prepara nan mes den e 
deporte pa competencianan interna- 
tional. Pa mas informacion por bishita 
nos riba Facebook @barracudas.aruba, 
Instagram: arubaartisticswimming of 
Website: www.barracudasaruba.com 


Campeonato Nacional 


Landamento Artistica 2023 

S 
iendo un di e hotelnan mas grandi di Aruba, cu riba 1300 emplea- 
do den servicio directo, Aruba Marriott Resort & Stellaris Casino a 
organisa un siman di evento pa honra su empleadonan. E ta un forma 
pa subraya e rol importante cu cada un ta hunga den e nivel halto di 
calidad di servicio cu ta ofrece diariamente na e huespednan di e hotel. 
Dialuna 29 di mei 2023 Aruba Marriott a inicia su Associate Appreciation 
Week. E aña aki un bes mas Aruba Marriott a celebra un siman completo 
cu diferente actividad pa su asociadonan. Di e manera aki ta gradici e 
asociadonan di Aruba Marriott pa nan dedicacion continuo. 


Ruthline Theysen, Complex Director of Human Resources, a comenta 
cu e Associate Appreciation Week a bay hopi bon. E asociadonan di 
Aruba Marriott a atende masalmente na e actividadnan. Aruba Marriott 
tin 1300 asociado dividi entre Aruba Marriott Resort & Stellaris Casino, 
Ocean Club y Surf Club. Tabata henter un siman di actividad cu a varia 
den orario pa asina tur asociado por disfruta cu nan colega. E Associate 
Appreciation Week ta un manera pa yama danki na un y tur pa e trabou 
cu nan ta eherce pa Aruba Marriott. 


E “Associate Appreciation Week” di Aruba Marriott a inicia dialuna cu 
un lunch den e grandioso ballroom cu un menu masha dushi mes. Tur 
asociado a disfruta di e lunch. Tambe a cuminsa cu nan career journey, a 
duna e asociadonan un mapa den un estilo di scavenger hunt. E asocia- 
donan di Aruba Marriott tabatin 1 siman pa bay cera conoci cu dife- 
rente departamento cu Aruba Marriott ta conta cu ne. Ademas por a 
haci un tarea chikito pa mira cua lo bira nan next move den nan carera. 


Hofi di Aruba Marriott 
Diamars, cu ta e di dos dia, a organisa un evento comunitario na Santa 
Rosa. Un grupo di mas o menos 60 asociado a yega mainta trempan pa 
asina planta mata. Varios di e matanan cu a planta ta protegi pa Aruba. 
Ademas di planta mata Aruba Marriott a adopta un area y lo mantene 
durante aña. E area adopta ta hiba e nomber di “Hofi Aruba Marriott”. 
Durante atardi a tene un “Let’s Play Game” den e ballroom di Aruba 
Marriott. Den e atardi aki e departamentonan a competi contra otro pa 
gana premionan fabuloso. Por a mira diferente departamento y hasta 
ehecutivonan disfruta di e weganan. 


A disfruta di pelicula 
Diaranson mainta trempan e ballroom di Aruba Marriott tabata comple- 
tamente yena cu e asociadonan pa asina nan hunga bingo. Tabatin bail- 
amento y entretenimento di Tyson Croes. E asociadonan a pasa bon y 
baila. Tur hende tabatin un sonrisa riba nan cara, esaki ta loke ta haci 
Aruba Marriott contento. Anochi tabatin un evento pa famia na Drive 
Inn. A treat tur asociado hunto cu nan famia pa mira e pelicula di “The 
Super Mario Bros”. Ademas e asociadonan a haya treat di popcorn, 
hamburger, hotdog y mas pa asina nan pasa tempo cu nan famia. 
Motibo cu a dicidi pa organisa un evento ta pasobra Aruba Marriott ta 
gradici e sosten cu e famia ta duna na e asociadonan. 


Wega di kickball 
Diahuebs anochi a organisa un evento for di 8:00 pm te cu diabierna 
4:00 am. E tabata un evento di kickball caminda 12 departamento a 
participa den e wega. Tabatin alrededor di 500 hende a yega na Centro 
di Bario Noord sea ta pa hunga of pa apoya. Tur placa recauda na bar 


a bay pa e team di softball di Centro di Bario Noord. Aruba Marriott 
a percura pa por tin foodtruck presente pero tambe koffie pa nan tur 
disfruta sin pega soño. Tur colega a disfruta di evento di kickball. 


E hende na prome luga 
E ultimo evento a tuma luga diabierna anochi y tabata un wega di 
bowling. Ademas tabatin un silent disco, algo practicamente nobo y 
trending. Esnan cu no kier a hunga a disfruta di musica y pasa rato cu 
nan colega. E tabata un evento cu a bay hopi bon. Pafo tabatin photo- 
booth pa e asociadonan saca potret. Internacionalmente ta celebra 
Associate Appreciation Week den luna di Mei. Marriott International 
ta cumpliendo 96 aña y esey ta e motibo cu nan ta celebra tur aña den 
luna di Mei. 


Ruthline Theysen a menciona cu Mr. Bill Marriott semper ta bisa “put 
people first”, esaki ta nifica cu si bo take care di bo asociado, nan lo 
take care di e huespednan y asina tur hende ta contento. 


Dedica na e asociado 
Por ultimo Ruthline Theysen, Complex Director of Human Resources, a 
gradici e team di Human Resources mirando cu nan a organisa e siman 
aki dedica na tur asociado. Ademas a gradici na e asociadonan cu a 
participa den e evento y tambe na e management team y team ehecu- 
tivo cu a coopera y asisti na varios evento. 


Aplica awe mes! 
Aruba Marriott semper ta buscando colega nobo pa forma parti di nan 
ekipo. Si abo ta buscando trabou, subi riba e website di Aruba Marriott: 
https://careers.marriott.com/ y haya chens di uni na e famia grandi di 
Aruba Marriott. 


Associate Appreciation Week 2023: 
Aruba Marriott a celebra 
un siman cu tur asociado 

‘P 
eriodista pa un Dia’ 2023 a continua diabierna atardi 9 
di juni. Un proyecto importante pa stimula nos muchan- 
an pa un posibel profesion den periodismo. E hobennan Jade 
Isa Pietersz, Raybert Liu, Natalia Sarai Alvarado Lizardo, Ar- 
iella Werleman, Lindomar jr. Kock y Henry Laclé a drenta e 
sala di Conferencia di Prensa di Gobierno di Aruba hunto cu 
nan mayornan yen di entusiasmo di ta ‘Periodista pa un Dia’ 
y conoce y haci nan preguntanan na Prome Minister Evelyn 
Wever-Croes. 


E periodista invita e siman aki pa splica e muchanan mas 
tocante e trabou di periodismo y prepara nan pa nan 
encuentro cu Prome Minister den e Conferencia di Prensa 
Hubenil tawata señor Patrick Everon. Patrick ta un hoben 
di 30 aña di edad y a studia Media & Entretenimento. El a 
sigui su estudio na unda el a siña e detayenan di diferente 
sector di media, manera print (corant y revista), industria di 
musica, radio, social media y television. Actualmente Patrick 
ta trahando na nos planta nacional Telearuba, como editor y 
periodista. Patrick ta bisa cu e trabou di periodista semper 
ta trece cosnan nobo pa un persona. Un periodista por 
educa un otro persona masha hopi mes riba diferente sorto 
di topico pa yuda e comunidad cu informacionnan impor- 
tante, y na e manera aki trece dilanti un storia cu por ta 
valido. Patrick su conseho pa nos muchanan ta pa semper 
sigui nan soño pa loke nan kier bira den futuro. 


Sandra Croes, presentadora den Conferencia di Prensa 
di Gobierno di Aruba, cu hopi entusiasmo pa ricibi nos 
muchanan alegre, despues cu hopi dedicacion a conta un 
tiki di su trabou den Conferencia di Prensa di Gobierno di 
Aruba. El a encurasha e muchanan pa nunca tin miedo di 
para dilanti di un publico pa haci e trabou cu nan gusta haci 
y tambe a duna tips con pa deal cu miedo ora ta dilanti di 
camara. 


E muchanan tawata hopi contento pa encontra cu Prome 
Minister den sala di Conseho di Minister y a haya splica- 
cion con Gobierno ta traha y di e decisionnan importante pa 
Aruba cu ta sali for di e reunionnan di Conseho di Minister. 


Despues a sigui e Conferencia di Prensa Live cu a wordo 
pasa na TeleAruba y riba pagina di Facebook di Gabinete 
Wever Croes 2. E muchanan cu gran deseo pa conoce mas di 
e bida, estudio, trabou y hobby di Minister President, a haci 


preguntanan hopi al caso pero tambe algun a haci pregun- 
tanan tocante maneho di Gobierno, medio ambiente, salud, 
educacion, bullying, y un pregunta cu sigur a resalta tawata 
si tawata dificil pa Prome Minister atende cu Covid. Prome 
Minister den tur trankilidad y contento a contesta cada 
pregunta di e 6 ‘Periodistanan pa un Dia’ di e siman aki. 


“Mi ta contento cu un otro atardi ameno cu nos ‘Periodistanan 
pa un Dia’ na unda nos muchanan a siña hopi di loke ta e 
trabou valioso di ta un periodista. Como un pais cu ta respeta 
su mes, ta hopi importante pa nos tin periodistanan cu ta 
trece semper e berdad pa e pueblo. Pa Gobierno di Aruba 
ta importante pa nos muchanan scucha di mandatarionan 
tur loke Gobierno ta haciendo pa nan bienestar y futuro. 
Pasobra na final di dia, e desicionnan cu nos tuma awe ta 
na nan bienestar y ta nos muchanan mester bay carga den 
futuro”. 


Den nomber di Gobierno di Aruba, Prome Minister ta gradici 
tur esnan cu a haci ‘Periodista pa un Dia’ posibel y un exito 
un biaha mas. Danki tambe na señor Patrick Everon pa su 
tempo pa splica nos muchanan mas di e trabou pa informa 
pueblo. Danki na e mayornan pa permiti nan yiunan participa 
y danki special na nos muchanan cu a participa. 


Durante e di dos Conferencia di Prensa Hubenil di ‘Periodista pa un Dia’ 2023 
6 hoben a haya oportunidad pa haci 
nan preguntanan na Prome Minister 

P 
rome Minister Evelyn Wever-Croes a ricibi bishita di sra. 
Jeanette Baars di Coordinatie Centrum Mensenhan- 
del Mensensmokkel Aruba (CMMA), pa asina ricibi di nan, 
e prome relato anual pa aña 2022. E relato aki ta indica tur 
e tareanan cu a wordo haci na 2022 pa CMMA pa combati 
traficacion di hende. Prome Minister a indica cu lamentable- 
mente na Aruba tambe ta existi riesgonan pa loke ta trata 
traficacion di hende, y p’esey lo traha di cerca cu CMMA na 
purba combati esaki. 


Prome Minister a enfatisa tambe cu ta sumamente impor- 
tante pa keda mantene comunidad informa riba e tema aki. 
Pa cu esaki CMMA a organisa un campaña di conscienti- 
sacion cu yama “Habri Wowo” pa asina pone enfasis riba con 
importante e ta pa comunidad keda alerta riba situacionnan 
asina. Si na un momento of otro por nota cu tin un situacion 
na unda un persona a bin traha na Aruba pero e persona no 
tin e libertad pa tuma decisionnan riba su mes, of no tin su 
paspoort den su posicion, of no por sali libremente, esaki 
por ta un caso di mensenhandel y mensensmokkel. Den un 
caso asina ta importante pa notifica CMMA di e situacion pa 
asina nan por tuma accion. 
Sra Jeanette Baars tambe a indica cu e reunion cu Prome 
Minister tabata uno positivo, y ta gradici Prome Minister pa 
semper a brinda su sosten na CMMA, den nan trabou pa 
combati traficacion di hende. Sra Baars tambe a indica cu 
mirando cu esaki ta e prome relato anual, a purba na haci’e 
mas atractivo incluyendo varios potret. El a informa cu e 


relato lo ta pronto disponibel den Ingles y Hulandes, pa tur 
esnan interesa, por bay riba e website www.cmmaruba.com. 
Tambe el a indica cu lo continua cu e campaña di “Habri 
Wowo” den October, cu ta luna nacional contra traficacion 
di hende. Esaki, mirando cu e trafico riba e website di CMMA 
ta subiendo, mustrando asina cu e interes pa cu e topico aki 
den comunidad ta halto. Sra.Baars ta pidi comunidad, pa 
keda alerta pa situacionnan asina y si por nota cu algo no ta 
bon, por libremente contact CMMA via e-mail, whatsapp of 
telefon pa asina nan por actua debidamente. 


“Nos deseo ta pa riba nos dushi isla, tur hende tin un bon biba. 
No tin luga pa e abuso di mensenhandel y mensensmokkel. 
Mi ta pidi comunidad di Aruba pa keda alerta. Na momento 
cu nota un stranhero ta wordo treci Aruba y poni den un 
situacion cu nan no por tuma nan mesun decisionnan sino ta 
depende di otro hende, esaki ta un caso di abuso y ta impor- 
tante pa alerta instancianan concerni. Hunto nos por logra 
haci e pais aki uno hopi mas safe”, Prome Minister a expresa. 


Prome Minister Evelyn Wever-Croes: 


CMMA a entrega gobierno nan prome relato anual pa 2022 


L 
ast Tuesday 6th of June Mr. Reynaldo 
Maduro and former local teacher Mario 
van der Biezen delighted the elders at the 
Centro Kibrahacha with a wonderful per- 
formance. Reynaldo Maduro is current- 
ly on vacation on the Island. He was born 
in the Maduro-Kelly family of Cas Palo- 
ma. He resides and has lived most of his 
life in the Netherlands with his wife and 4 
daughters. Through time he has mastered 
the art of playing guitar. Reynaldo Madu- 
ro’s late father known as Pancho was also 
a singer and guitar player. 
Mario was a former teacher enjoying his 
pension. Born and raised in playa in a 
large family who also enjoys playing music 
and dancing. Mario is a known former 


dancer for the masiduri dance group. He is 
a master at playing tambu. After a casual 
Sunday lunch with family they joined 
forces and delighted the elders at Centro 
Kibrahacha and Cas di Mi Chepa on Friday 
June the 9th 2023. Doing this gives them 
both great pleasure seeing that music is a 
passion and brings them peace and enjoy- 
ment seeing the elders singing along and 
making their requests. 
Reynaldo will be leaving again soon to go 
back to the Netherlands as his vacation is 
coming to an end. He surely will be back 
in Aruba for more family quality time and 
relaxing. If you are interested in collabo- 
ration or would like to have an afternoon 
of pleasant singing of native songs or 


other fun music, feel free to contact them 
for your gathering. 


Mario and Reynaldo did these perfor- 
mances as volunteers. Their performance 
is their way of keeping the Aruban culture 
alive and honoring the elders with memo- 
ries of childhood songs. 


Dos musico, cu a deleita e grandinan di Cas di Mi Chepa y Centro Kibrahacha 

ARUBA ta conoci mundialmente 
pa su hendenan cu ta papia varios 
idioma. Un website di turismo 
di Aruba ta gaba cu mientras 
cu Hulandes y Papiamento ta 
e idiomanan oficial, mayoria di 
Arubiano ta papia por lo menos 
cuater idioma, incluyendo Ingles 
y Spaño. Turista Mericano y 
esnan cu ta bin di e paisnan cu ta 
papia Spaño ta keda asombra cu aki casi tur hende ta papia nan idioma. 
Daniel Putkowski, escritor di e novela An Island Away ta bisa: “Aruba ta un 
microcosmo di mundo… Na Aruba, bo ta haya borchi y letrero na Ingles, 
Hulandes, Papiamento, Spaño y hasta na Chines. Den tur mi recoridonan 
di mundo, mi no a topa un mescla asina varia di cultura den un luga asina 
chikito.” Por ehempel: E borchi di Happy Feet adhunto: Como ami ta sufri 
di Restless Legs Syndrome (RLS), e nomber di e scol a intriga mi. “Happy 
Feet” y “daycare” ta Ingles; “speelschool” ta Hulandes; “Nos ta ofrece…” ta 
Papiamento. Daniel Putkowski tin hopi rason! 
Berdad! Nos isla chikito ta un isla multilingual. Pero nos ta papia asina tanto 
idioma cu tin bes nos ta haya nos mes ta bruha un cu otro y haci hopi fout den 
skirbimento y cu nificacion cu no tin sentido. Den e articulo aki mi ta cita hopi 
ehempel. 


Loke e letrero aki mester a bisa ta: For all YOUR heavy EQUIPMENT and 
EXCAVATION. Ta increibel cu un empresa por a paga basta placa pa laga traha 
un borchi di propaganda asina pesta cu fout. Si nan ta asina descuida cu nan 
anuncio, con nan lo ta cu nan ekiponan. 


Na La Sallestraat na haltura 
di Piet’s tabatin e advertencia 
geferf riba muraya “N.P Prived 
Property”. Nos no sa ta ken e 
ta, pero por lo menos nos sa cu 
e persona cu a skirbi e adver- 
tencia no sa con ta pronuncia e palabra PRIVATE tampoco. 
Pero e foutnan no ta solamente riba borchi of pinta riba muraya. Un favorito 
di mi ta esun cu hopi bes nos por lesa den tur corant local pa anuncia cu lo tin 
benta di auto na Drive Inn. Na Merca tin Quality Inn, Days Inn, La Quinta Inn, 
Red Roof Inn etc. y na Aruba nos tin Holiday Inn, pero nos no tin Drive Inn. E 
luga di pasa pelicula na Ingles ta yama un “drive in”, pero aki nos corantnan 
kier haci’e un posada of hotel. 
Poco tempo pasa mi a skirbi un articulo den cual mi ta referi na “aña escolar”. Pa 
mi consternacion mi a nota cu un corant a “coregi” mi Papiamento y cambia e 
expresion pa “aña schoolar.” Mi no ta pretende di ta specialista di Papiamento, 
pero mi ta trata di sigui ehempel di e hendenan manera Todd Dandare, Etley 
Lasten y otro expertonan cu a studia nos idioma. “Schoolar” no ta un palabra 
cu mi a haya den ningun buki. Mi ta sigur cu abo tambe a hari algun bes ora bo 
a lesa cu fulano mester a haci un “city” scan en bes di C.T. scan. 
Hopi bes corant local kier usa expresion na Ingles sin cu nan sa ta kico nan ta 
skirbi. Por ehempel, tin corant local cu ta referi na e bagamundonan cu ta cana 
riba nos playanan como “beach bumb” en bes di “beach bum”. Recientemente 
mi por a lesa cu Gobierno mester “shape up or shape out.” E expresion corecto 
ta “shape up or ship out”. Bo comportacion no ta cuadra cu loke ta spera di 
bo. Kisas ta p’esey e muchanan di scol (y por cierto mayoria di adultonan 
na Aruba) no ta lesa corant. Asina tin hopi fout cu hende ta haci tur dia na 
Spaño, Ingles, Hulandes y hasta na Papiamento. Expresion fout riba nan mes 
of uza den contexto cu no tin sentido. Un tempo un corant tabatin un persona 


cu tabata revisa tur cos, prome cu imprimi e corant. Awo, manera e reportero 
of redactor skirbi un articulo, asina ta imprimi esaki. Entretanto, varios di e 


anuncionan a desaparece di nos cayanan, pero a bin otro. Por ehempel, mira 
e muraya di casi cuater meter caminda e doño a skirbi SUPEMAKET. Ta straño 
cu el a guli e di dos R, pero no di prome. Un borchi cu a desapunta mi hopi 
ta esun cu ta haci propaganda pa CACTUS & SUCCELENTS. Esaki no ta un 
borchi barata y comun; e ta bunita y luhoso di ceramica. Pa hendenan cu ta 
bende mata SUCCULENTS, e eror aki mester ta hopi bergonsoso.Na un tienda 
caminda ta bende tur cos cu bo mester pa bo cas tabatin oferta pa bentana y 
porta. Riba borchi grandi pafor di e tienda un borchi tabata anuncia porta pa 
WALKINGCLOSET. Ami lo tin miedo di tin un closet na mi cas cu ta cana. Loke 
ami tin na mi cas ta un closet cu ami por cana drenta, un WALK IN closet. E 
otro oferta ta pa un “OWNNING”. Si esun cu a uza a tuma un minut pa check 
kico e palabra mester ta, e lo a haya cu e ta AWNING, un toldo. Pero e foutnan 
mas frecuente ta esnan den noticia y e anuncionan den corant. E uzo di DRIVE 
INN en bes di drive-in ta sigui sin cambio. Pa hopi choller e drive-in a bira 
un luga caminda nan ta pasa anochi, pero esey no ta haci e luga un INN, un 
posada. Pero casi tur siman tin algun corant ta insisti cu e uzo di DRIVE INN. 


Hopi bes corant local kier uza expresionnan 
na Ingles sin nan sa ta kico nan ta skirbi. 
Por ehempel, poco tempo pasa un corant a 
raporta cu un restaurant a lansa orario nobo, 
y nan a skirbi ‘LOUNGE new hours.’ Lounge 
ta zona un poco manera LUNCH, pero su 
significacion ta completamente diferente. 
Den un otro relato e redactor ta inventa un 
palabra, ora e ta skirbi “FDA TRASPASSES AWG 
1,500,000 to Cede Aruba”. Na Papiamento 
nos por haci traspaso di placa y ora cu nos 
resa “Our father who art in heaven”, nos ta 
pidie pa “forgive us our TRESPASSES … (no 
nos TRASPASSES!)”, pero esey no tin nada di haber cu TRANSFER di placa. 
Den ultimo campaña un corant ta skirbi “Gobierno di Ruba ta declara 
‘Together we can BUILT a better San Nicolas’. Mi ta sigur cu Gobierno no a 
uza e preterito pa anima e votadonan. Algon tempo un otro corant a skirbi 
cu CMB a traha un skating RING, un luga pa muchanan por a schaats riba ijs 
den e rotonde dilanti di Cas di Cultura. Berdad e tabata chikito manera un 
renchie, pero e cos ey yama RINK na Ingles. Similarmente, un otro corant 
tabata skirbi di un grupo di inmigrante stranhero na Aruba y tabata referi na 
nan como EXPATRIOTS. E palabra aki por referi na futbalista cu tabata hunga 
pa e ekipo di futbol Patriots di New England, of e persona cu tabata patr- 
iota, pero e grupo di stranhero na Ingles nan ta EXPATRIATES. Un anuncio di 
mas gracioso cu mi a topa ta di un hotel na Palm Beach cu ta busca “hospi- 
tality PERSONAL” y ‘front desk “PERSONAL”. Na Papiamento e palabra tin 
dos uzo, pero na Ingles den e contexto aki e palabra indica ta PERSONNEL. 
Y e anuncio ta continua increiblemente cu “all applicant NEEDS to...” y na 
fin “…applicants ARE to A PLY in person...”. E erornan aki a wordo ripiti den 
un siguiente anuncio caminda nan ta avisa cu e hotel ta “EXCEPTING appli- 
cations”. Mi ta supone cu nan kier a bisa cu nan ta ACEPTA aplicacion y no 
tin nada di haber cu haci excepcion. Un tempo un corant tabatin un persona 
cu tabata revisa tur cos prome cu e corant wordo imprimi. Awo, manera e 
reportero of redactor skirbi un articulo, asina e ta wordo imprimi. Mas pio 
ainda, algun corant ta uza e Vocabulario Ortografico di Papiamento digital y 
si un palabra ta aparece den e articulo cu no ta existi den e lista, e computer 
mes ta cambie sin cu ningun hende controla kico e computer a haci. Asina, den 
un articulo di mi, e computer a cambia e persona di bon COMPORTAMENTO 
pa un persona di bon COMPARTIMENTO. Con e persona aki lo ta comparti? 


Daniel Putkowski tin rason, na Aruba nos ta uza hopi idioma. Lastimamente 
nos no ta percura pa uzanan corectamente. 
-Clyde R. Harms Sr. 

Fortaleza pa Famia 


E presencia di Dios ta hala hende cerca Dios. Mal influ- 
encia ta hiba hende den scuridad y inmoralidad, asina 
aparta hende for di e boluntad y principionan di Dios. 


No laga hende gaña boso: Mal compania ta daña bon 
custumber, uza boso sano huicio manera mester ta, y stop 
di haci pica, pasobra algun no tin conocemento di Dios. Mi 
ta bisa esaki pa bergonsa boso (1 Corintionan 15:33). 


Esun cu anda cu hende sabi lo ta sabi, ma e compañero di 
hende bobo lo sufri daño. 


Mal influencia ta purba drenta tur caminda, hasta den e 
luga di mas halto den gobernacion rond mundo, den palacio 
di rey y prinsnan, mal influencia ta stima hende sabi, pa e 
haci nan bobo, door di aleha nan for di Dios. Pasobra influ- 
encia ta e habilidad di produci efecto riba hende. 


Ta masha hopi influenciador tin ta cana rond buscando 
gloria pa nan mes, mientras cu esnan cu ta busca e pres- 
encia di Dios ta duna Gloria na Dios prome (1 Reynan 
18:37+38). 


Hopi di e mal influenciadornan tin hopi hende domina. 
Mal influencia ta pone hende kere den fantasia, pasobra e 
diabel sa cu e no por crea nada. Pasobra e unico Creador 
ta Dios, diabel ta corumpi nan mente pa asina nan kere 
den fabula, y rechasa e berdad di Dios (Romanonan 1:21). 


Anto Moises a bisa Dios: 
Si bo presencia no ta bay cu nos, no hiba nos for di aki nan 
(Exodo 33:15). Ora e presencia di Dios ta hunto cu nos 
tin sanacion y liberacion, y nos bida ta wordo bon guia, 
pasobra e presencia di Dios ta Dios mes. 


Con nos ta yega na e presencia di Dios? 
• Uno: Reconociendo Cristo Hesus como nos unico y sufi- 
ciente Salbador. 
• Dos: Cana den obediencia na Dios. 
• Tres: Laga Cristo Hesus ta e prioridad den nos bida. 
• Cuater: Pone tempo disponibel pa Dios, den oracion y 
ayuno. 


• Cinco: Arepenti di tur nos picanan. 


Tur e hendenan homber cu Dios a uza y cu a cana cu e 
presencia di Dios tabata homber di oracion y ayuno. 
Pablo: Hechos 16:25 
Pedro: Hechos 10:9 
Elias: Santiago 5:17-18 
Daniel: Daniel 6:10 


Jesus mes a ayuna: Mateo 4:2 
Pablo a ayuna: 2 Corintionan 11:27 
Daniel a ayuna: Daniel 9:3 
David a ayuna: Salmo 69:10 


Ta tempo pa sali for di gara di e influenciadornan maligno 
cu ta cana rond pretendiendo cu nan por yuda hende y 
caba nan no por yuda nan mes. Nan ta cambia e berdad 
pa mentira, y bisa hende locual ta kishiki na horea. 
Sensualidad ta nan pan di cada dia. 


P’esey ta bon pa tur hende habri wowo pasobra mal influ- 
encia ta reina tur caminda, pasobra nos ta bibando den 
tempo trabahoso, caminda hende a bira stimado di nan 
mes, Hende a perde amor pa nan prohimo, y solamente ta 
pensa riba placa y poder, malicia y inmoralidad. 


E presencia di Dios, tin su prijs, pasobra nos mester biba 
pa Dios pa experiencia e presencia di Dios. E mal influ- 
encia, ta manera un ladron, buscando cos di horta, p’esey 
nos mester ta lihe, sobrio y constante den presencia di 
Dios, pasobra e dianan ta malo. 


E plan di diabel ta pa gara hende su mente y curason y 
yena na cu mal influencia, pa asina nan no obedece Dios, 
pero sigui den nan arogancia, malicia y violencia, y perde 
tur temor pa Dios. 


No tin ningun ganashi pa laga mal influencia domina den 
bo bida. 


Sinceramente, Pastor Marcel Balootje 


E presencia di dios ta mas 
poderoso cu tur mal influencia 

You were the beautiful melody in 
the rhythm of my life. 
The music of your life lives on. 


Esline Esmeralda Oduber 
*20-09-1952 †06-06-2023 


Na nomber di su: 
Casa: Ernie A. C. Hilgers 
Yiu: Anouk C. Hilgers 


Rumannan: 
†Donny & Diana Oduber - Wever 
†Erik & †Gala Oduber - Harms 
†Oscar & Gloria Oduber - Moná 
Djenny & Pittis Oduber - Rodriguez 
Alix & †Antonio Oduber - Nucete 
Glenda & Johny Oduber - Chemaly 
†Dennis & Vera Oduber - Kock 
Micheal & Luz Dary Oduber - Cardona 


Swa y cuñanan: 
Jon L. Hilgers 
Marianne & Jeffry Hilgers - Handana 
Guusje & Ronald Hilgers - Ehrencron 
Jeroen & Claudia Hilgers - van Borselaer 


Sobrino y Sobrinanan stima. 


Manera ruman: 
Audrey Laclé - Croes 


Compañera di cas: 
Mistica Rosa Montiel 


Compañeronan di trabao: 
Kiekebooh! , sra P. Van Der Sloot y demas compañero 


Demas famia y amistadnan: 
Wever, Harms, Moná, Rodriguez, Nucete, Chemaly, 
Kock, Cardona, Handana, van Borselaer, Ehrencron, 
Oduber, Roos, Kooyman, Scippa, Salcedo. 


Un danki special na dokternan y infermeranan di ImSan 
y dr Horacio Oduber Hospital. 


Enbez di duna krans of flor, por fabor duna un donacion 
na Wilhelmina Kanker Fonds. 


Ta invita pa asisti na acto di despedida cual lo tuma 
lugar dialuna, 12 di Juni na Aurora Funeral Home di 7:00 
pm pa 9:00 pm di anochi. 


Nos disculpa si den nos tristesa nos por a lubida cualkier 
persona. 


Despues di entiero nos no ta ricibi bishita di condolencia 
na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncia 
fayecimento di: 
Medarda 
Geerman-Hoevertsz 
Mihor conoci como: ”Mena” 
*08-06-1954 - †07-06-2023 


Na nomber di su: 
Esposo: Armando Geerman 


Yiunan: 
Gerald Geerman 
Armandito Geerman 


Rumannan: 
†Marcelina y Dominico Trimon y famia 
Vda. Genara Hoevertsz y famia 
Juana Hoevertsz y famia 
Domingo Hoevertsz y famia 
Vda. Maria Hoevertsz y famia 
Rosa Hoevertsz y Richard Croes y famia 
Valentino Hoevertsz y famia 


Cuñanan: 
Betty Geerman y famia 
Yolanda y Diego Werlaman y famia 
Danilda y Niacks Rasmijn y famia 
Tecla y Vick Rasmijn y famia 
Elsa y Betto Werleman y famia 


Sobrino(a)nan, primo(a)nan, comer y 
compernan, bisiña y conocirnan. 


Nos kier a pidi nos disculpa si nos por a lubida un 
of otro famia den nos 
tristesa. 


Acto di entiero lo tuma lugar dialuna 12 di 
juni 2023 di 9 or pa 11 or di mainta na Misa 
Inmaculada na Santa Cruz. 


Cremashon lo tuma lugar den seno familiar. 


Nos ta lamenta cu despues di entiero nos no por 
ricibi bishita di condolencia na cas. 


E binida di Señor 
Ma nos no kier, rumannan, pa boso keda 
den ignoransia tokante di esnan cu a muri, 
pa boso no ta tristo manera e otronan cu no tin 
speransa. Pasobra si nos ta kere cu Jesus a muri y a 
lanta atrobe, mescos tambe Dios lo trese hunto cunE 
esnan cu a muri den Jesus. 


1 Tesalonisensenan 4: 13-14 
Cu gradicimento na Dios pa tur e añanan hunto, 
nos ta anuncia fayecimiento 
di nos casa, tata, ruman stima y omo: 


Nicolaas Quandus 
Mihor conoci como “Nic” of “Cola” 
Ex-Douanero 
Na edad di 72 aña 
*31 Januari 1951 - † 30 Mei 2023 


Na nomber di su: 
Esposa: 
Irma Eveline Quandus-Tromp 


Yuinan: 
Solange Chantal Quandus 
Stephanie Christel Quandus 
Jordan Nicolas Quandus 
Justin Benjamin Quandus y Celeste van Mourik 


Rumannan: 
Nidia Quandus 
Maria Quandus 


Sobrino: 
Roderick “Ricky” Quandus y yuinan 


Cunanan: 
Maria y Felipe Koolman y yuinan 
Rinia y Wilfred Tromp y yuinan 
Silvia y Alberto Gonzalez y yuinan 


Manera Sobrinonan/Sobrinanan: 
Fiorella y Filbert Kranwinkel y yuinan 
Celine Koolman 
Samantha Koolman y yuinan 
Raynold y Bryan Tromp 
Carisma Gonzalez y yuinan 
Albert Gonzalez 


Ihanan: 
Roderick Quandus 
Samantha Koolman 
Ranzhino Tromp 
Carisma Gonzalez 


Amigonan: 
Jack y Roosje Tromp y famia, Bencho y Odette Croes 
y famia, Rufo Tromp y famia, “Brother” y famia, 
Hugo Silberie, Felipe Koolman y demas amigonan y 
amiganan. 


Famianan: 
Quandus, Tromp, van Mourik, Koolman, Gonzalez, Giel, 
Farro, Figaroa, Brigita, Kranwinkel, Rasmijn, Ridderstaat, 
Kelly, Cruz Rosario, Illles. 


Su rumanan di New Life Tabernacle 
S.V. Bubali y Fundacion Bubali Sport Complex 
Bubali 60+ (Sigui Move) 
Ryan Figaroa y famia 
Greg Fung A Fat 


Demas miembronan di directiva y miembronan di 
Bubali Sport Club y Bubali 60+ 


Miembro di Organisashon di Pensionado Publico Aruba 
(OPPA); Comision Revision di Statuto di OPPA 


Miembro di Arubaanse Voetbal Bond (AVB); Comision 
di Apelacion 


Miembro di Cooperativa Spaar y Credito Douane 
Aruba y miembro di Comision di supervision. 


Ta invita pa e acto di entiero cu lo tuma lugar dialuna 
dia 12 juni 2023 na Aurora Funeral Home 14:00-16:00, 
sigui pa Santana Catolico na Noord. 


Famia ta pidi disculpa si den nos tristesa nos por a 
lubida un famia of conoci. 
Disculpa nos cu nos no por ricibi bishita di condolencia 
na cas despues di entiero. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. 
Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


Gradicimento 


Pa medio di esaki nos kier gradici tur 
esnan cu di un manera of otro a mustra nan atencion y 
a duna nos nan sosten durante fayecimento y entiero 
di nos difunto stima: 


Kevin Ruben Marin Tromp 


Un gradicimento ta bay na tur esnan cu a manda 
mensahe y email y tambe na tur esnan pa nan 
presencia y yamadanan telefonico. 


Boso tabata un consuelo enorme pa nos. 


Un gradicimento special ta bay pa staff y personal di 
Aurora Funeral Home. 


Cu Kevin sosega na paz. 


